নির্বাচনের তারিখ ঘোষণা করা হলো বাংলাদেশ অ্যাথলেটিকস ফেডারেশনের। ২৯ মার্চ ফেডারেশনের নির্বাচন। গতকাল জাতীয় ক্রীড়া পরিষদ (এনএসসি) ফেডারেশনের নির্বাচনী তফসিল ঘোষণা করেছে। তফসিল অনুযায়ী আজ প্রকাশিত হবে ভোটার তালিকা। ৫, ৬ মার্চ খসড়া ভোটার তালিকার উপর আপত্তি গ্রহণ। ৮ ও ৯ মার্চ আপত্তি শুনানি। ১২ মার্চ প্রকাশিত হবে চূড়ান্ত ভোটার তালিকা। মনোনয়নপত্র বিতরণ ১৩ ও ১৪ মার্চ এবং দাখিল ১৬ মার্চ। মনোনয়নপত্র বাছাই ১৯ মার্চ এবং পরের দিন আপিল গ্রহণ। বাতিলের শুনানি ২১ মার্চ। মনোনয়নপত্র প্রত্যাহারের দিন ২২ মার্চ। ২৩ মার্চ প্রার্থীদের নাম প্রকাশ। ২৯ মার্চ সকাল ১০টা থেকে বিকাল ৩টা পর্যন্ত নির্বাচন।